b'\n_START_ARTICLE_\nJoseph Franz Anton von Auersperg\n_START_SECTION_\n\xc5\xbdivljenje\n_START_PARAGRAPH_\nRodil se je kot sin Heinricha kneza Auersperga, vojvode M\xc3\xbcnsterberga, Frankensteina in \xc5\xa0lezije in njegove \xc5\xbeene Marije Franziske grofice von Trautson und Falkenstein. Na poziv salzbur\xc5\xa1kega nad\xc5\xa1kofa grofa Schrattenbacha je bil postavljen leta 1763 na mesto Lavantskega \xc5\xa1kofa in prevzel \xc5\xbeupniji St. Mauritzen in Friesach. Leta 1773 je postal \xc5\xa1kof avstrijske kr\xc5\xa1ke \xc5\xa1kofije, kjer je salzbur\xc5\xa1kemu arhitektu Johannu Georgu von Hagenauerju naro\xc4\x8dil naj mu zgradi grad P\xc3\xb6ckstein, ki je postal \xc5\xa1kofijska rezidenca. Ob prvem obisku takratnega pape\xc5\xbea po imenu Pij VI. je odpotoval v Ljubljano, kjer je pre\xc5\xbeivel nekaj dni do pape\xc5\xbeevega prihoda na Dunaj, kamor ga je \xc5\xa1el Joseph Franz pozdravit._NEWLINE_Auersperg je izbolj\xc5\xa1al kulturno stanje mesta Passau v Nem\xc4\x8diji; dal je zgraditi gledali\xc5\xa1\xc4\x8da, izobra\xc5\xbeevalne ustanove dal je obnoviti ceste, mostove itd. Tam si je za svojo letno rezidenco dal zgraditi \xc5\xa1e grad Freudenhain s parkom, ki je danes t. i. Gymnasium Auersperg (gimnazija Auersperg), kjer je v 61. letu starosti tudi umrl.'